CELEX: 32004R1117
Language: fi
Date: 2004-06-16 00:00:00
Title: Komission asetus (EY) N:o 1117/2004, annettu 16 päivänä kesäkuuta 2004, eräisiin suoriin tukiin sekä rakenne- tai ympäristötoimenpiteisiin vuonna 2004 sovellettavan valuuttakurssin vahvistamisesta Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa

17.6.2004   
            
            
               FI
            
            
               Euroopan unionin virallinen lehti
            
            
               L 217/8
            
         
      KOMISSION ASETUS (EY) N:o 1117/2004,
   annettu 16 päivänä kesäkuuta 2004,
   eräisiin suoriin tukiin sekä rakenne- tai ympäristötoimenpiteisiin vuonna 2004 sovellettavan valuuttakurssin vahvistamisesta Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eräiden valuuttakurssin määräytymisperusteiden vahvistamisesta vuodeksi 2004 Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 22 päivänä huhtikuuta 2004 annetun komission asetuksen (EY) N:o 751/2004 (1) ja erityisesti sen 1 artiklan toisen alakohdan,
   sekä katsoo seuraavaa:
   
               (1)
            
            
               Asetuksen (EY) N:o 751/2004 1 artiklan mukaisesti Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian valuuttakurssin määräytymisperuste vuodeksi 2004 vahvistetaan vuoden 2003 liittymissopimuksen voimaantulopäivänä tiettyjen määrien muuntamiseksi kansalliseksi valuutaksi. Sovellettava valuuttakurssi on määräytymisperusteen päivämäärää edeltävän kalenterikuukauden aikana sovellettavien valuuttakurssien keskiarvo ajan mukaan suhteellisesti laskettuna.
            
         
               (2)
            
            
               Vuoden 2003 liittymissopimus tuli voimaan 1 päivänä toukokuuta 2004.
            
         
               (3)
            
            
               Näin ollen olisi vahvistettava kyseisiin määriin ja tukiin vuonna 2004 sovellettava valuuttakurssi vuoden 2004 huhtikuussa sovellettujen valuuttakurssien ajan mukaan suhteellisesti lasketun keskiarvon mukaisesti,
            
         ON ANTANUT TÄMÄN ASETUKSEN:
   1 artikla
   Liitteessä olevaa valuuttakurssia sovelletaan vuonna 2004 seuraaviin määriin Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa:
   
               a)
            
            
               komission asetuksen (EY) N:o 2808/98 (2) 4 artiklan 2 kohdassa tarkoitettuihin rakenteellisiin tai ympäristöön liittyviin määriin;
            
         
               b)
            
            
               neuvoston asetuksen (EY) N:o 1254/1999 (3) 4, 5, 6, 11, 13 ja 14 artiklassa säädettyihin naudanliha-alan palkkioihin ja tukiin;
            
         
               c)
            
            
               neuvoston asetuksen (EY) N:o 2529/2001 (4) 4, 5 ja 11 artiklassa säädettyihin lampaan- ja vuohenliha-alan palkkioihin ja tukiin;
            
         
               d)
            
            
               neuvoston asetuksen (EY) N:o 1782/2003 (5) IV osastossa olevassa 5 luvussa säädettyyn energiakasvien tuen määrään.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä kesäkuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EUVL L 118, 23.4.2004, s. 19.
   
      (2)  EYVL L 349, 24.12.1998, s. 36.
   
      (3)  EYVL L 160, 26.6.1999, s. 21.
   
      (4)  EYVL L 341, 22.12.2001, s. 3.
   
      (5)  EUVL L 270, 21.10.2003, s. 1.
   
      LIITE
      Asetuksen 1 artiklassa tarkoitetut valuuttakurssit
      
                  1 euro = (keskiarvo ajalta 1.4.2004–30.4.2004)
               
            
                  0,586276
               
               
                  Kyproksen puntaa
               
            
                  32,531
               
               
                  Tšekin kruunua
               
            
                  15,6466
               
               
                  Viron kruunua
               
            
                  250,183
               
               
                  Unkarin forinttia
               
            
                  3,45277
               
               
                  Liettuan litaa
               
            
                  0,650773
               
               
                  Latvian latia
               
            
                  0,42512
               
               
                  Maltan liiraa
               
            
                  4,75404
               
               
                  Puolan zlotya
               
            
                  238,438
               
               
                  Slovenian tolaria
               
            
                  40,1304
               
               
                  Slovakian kruunua